De ansatte mødes igen fredag morgen.

Den strejke, der torsdag over middag blev indledt på fiskemelsfabrikken FF Skagen, fortsætter igen i dag. Efter at have været samlet til et møde fredag formiddag, er de omkring 60 medarbejdere blevet enige om at forsætte strejken og taget hjem igen. - De er taget hjem, og de forventer at mødes igen i morgen klokken ni til et nyt møde, og så må vi se, hvad der sker, siger administrerende direktør i FF Skagen Johannes Palsson, der håber, virksomheden vil kunne holde produktionen kørende, som man har været i stand til, siden strejken begyndte torsdag eftermiddag. Johannes Palsson vil ikke komme nærmere ind på, hvad der ligger til grund for, at de ansatte har valgt at nedlægge arbejdet. Ti funktionærer skal forsøge at holde gang i produktionen, mens strejken står på.